stanford-oval/wikipedia huggingface dataset:
Jason McAteer
Ura > Seurajoukkueura

McAteer aloitti ammattilaisuransa Bolton Wanderersissa, jota hän edusti vuodet 1992–1995. McAteerin aloittaessa seurassa joukkue pelasi kolmanneksi korkeimmalla sarjatasolla, mutta McAteerin lähtiessä seurasta se pelasi Valioliigassa. Otteluita McAteerille kertyi Boltonissa 114 ja maaleja kahdeksan.
Heinäkuussa 1995 McAteer siirtyi Valioliigan suurseuraan Liverpool FC:hen. Hän saavutti seurassa viiden kauden aikana vain FA Cupin finaalipaikan vuonna 1996. Otteluita kertyi tasan sata ja maaleja kolme. Vuodet 1999–2001 McAteer edusti Blackburn Roversia. Hänen ensimmäisellä kaudellaan seurassa se pelasi vielä Valioliigassa, mutta kaksi seuraavaa kautta joukkue vietti 1. divisioonassa. McAteer pelasi Blackburnissa 72 ottelua tehden neljä maalia.
Vuodet 2001–2004 McAteer pelasi Sunderland AFC:ssä. Kaksi ensimmäistä kautta seura pelasi Valioliigassa, mutta kolmas kausi eli kausi 2003–2004 kuluikin taas 1. divisioonassa. McAteer pelasi Sunderlandissa 53 peliä tehden viisi maalia. Vuodet 2004–2007 McAteer pelasi kolmanneksi korkeimman sarjatason Ykkösliigan Tranmere Roversissa, joka on kotoisin McAteerin synnyinkaupungista Birkenheadista, 81 ottelua tehden neljä maalia. Hän lopetti uransa vuonna 2007.
Peliuransa jälkeen McAteer toimi vuonna 2009 lyhyen aikaa Tranmere Roversin apuvalmentajana.
Ura > Maajoukkueura

McAteer valitsi maajoukkueekseen synnyinmaansa Englannin sijaan isoisänsä synnyinmaan Irlannin. Hän olisi voinut edustaa myös Walesia, jossa hänellä myös on sukujuuria.
Debyytti Irlannin jalkapallomaajoukkueessa tapahtui vuonna 1994. McAteer kuului Irlannin joukkueeseen niin vuoden 1994 kuin 2002 MM-kilpailuissa. Vuoden 1994 kilpailuissa hän pelasi neljä peliä ja vuonna 2002 kaksi peliä. Yhteensä hän pelasi Irlannin maajoukkueessa vuosina 1994–2004 52 ottelua tehden kolme maalia.
Muuta

Uransa jälkeen McAteer on toiminut muun muassa televisiokommentaattorina ESPN:lle ja pelannut vanhan seuransa Liverpoolin paidassa hyväntekeväisyysotteluita. Hän oli myös EA Sportsin FIFA 96-pelin kansainvälisen version kansikuvassa yhdessä Ronald de Boerin kanssa vuonna 1995.
Joseph Atiyeh

| Mitalit | Mitalit | Mitalit |  |
| --- | --- | --- | --- |
|  Joseph Atiyeh (oik.) ja Lou Banach olympiafinaalissa 1984. |  Joseph Atiyeh (oik.) ja Lou Banach olympiafinaalissa 1984. |  Joseph Atiyeh (oik.) ja Lou Banach olympiafinaalissa 1984. |  |
Maa:   Syyria
Miesten vapaapaini
| Olympialaiset  | Olympialaiset  | Olympialaiset  |  |
|  Hopeaa | Los Angeles 1984 | 100 kg |  |
Joseph Atiyeh (arab. جوزيف عطية‎, s. 19. toukokuuta 1957) on syyrialainen vapaapainin olympiamitalisti.
Atiyeh saavutti Los Angelesin olympialaisissa 1984 hopeaa 100 kg:n painoluokassa. Hän voitti romanialaisen Vasile Puşcaşun, Intian Kartar Dhillon Singhin ja kreikkalaisen Georgios Poikilidisin, kunnes hävisi loppuottelussa Yhdysvaltojen Lou Banachille selätyksellä ajassa 1.01. Tämä oli Syyrian kaikkien aikojen ensimmäinen olympiamitali.
Koko ikänsä Yhdysvalloissa asunut, kaksoiskansalaisuuden omannut Atiyeh edusti seuratasolla yhdysvaltalaista, Baton Rougen kaupungissa toimivaa LSU Tigers -seuraa.
Myös hänen veljensä Dennis Atiyeh on olympiapainija
Jauhoesikko

| Jauhoesikko |
| --- | --- |
 Jauhoesikko Ahvenanmaalla.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Esikot Primula
Laji::  farinosa
Kaksiosainen nimi
 Primula farinosa  L. 
Katso myös
   Jauhoesikko Wikispeciesissä   Jauhoesikko Commonsissa 
Infobox OKNimi-testi OK: 
Jauhoesikko (Primula farinosa) on esikoiden (Primula) sukuun kuuluva kasvilaji. Se on Suomessa luokiteltu erittäin uhanalaiseksi (EN) lajiksi.
Ulkonäkö ja koko

Jauhoesikko on monivuotinen ruohovartinen kasvilaji, joka muodostaa maanrajaan 5–30 cm leveän lehtiruusukkeen. Lehdet ovat kapeita, vastapuikeita ja alapuolelta vaaleajauheisia. Lehtiruusukkeen keskeltä kohoaa 10–15 cm pitkä vana, jonka päässä ovat kukat tiiviinä sarjana. Kukat ovat tavallisesti violetteja tai vaaleanpunaisia, joskus myös hailakan sinipunaisia tai miltei valkoisia. Teriö on 8–16 mm leveä, vaaleansinipunainen, keltanieluinen sekä viiteen lovipäiseen liuskaan jakautunut. Heteitä on viisi kappaletta. Emiö on yhdislehtinen ja emi yksiluottinen. Hedelmä on kapea, verhiötä pidempi, noin 8 mm pitkä kota. Jauhoesikko kukkii touko–kesäkuussa.
Jauhoesikon suomenkielinen nimi ja tieteellisen nimen lajinimi viittaavat kasvin kukkavarren ja lehtien alapinnan nuppimaisten karvojen eritteeseen, jotka saavat pinnan näyttämään jauhoiselta.
Jauhoesikko muistuttaa paljolti norjanesikkoa (Primula scandinavica). Muista esikkolajeista lapinesikolla (Primula stricta) sekä nuokkuesikolla (Primula nutans) on myös violetit kukat, kuten jauhoesikolla.
Levinneisyys

Jauhoesikkoa tavataan Suomessa luonnonvaraisena nykyisin vain Ahvenanmaalla, joskin vanhoja havaintoja jauhoesikosta on myös Varsinais-Suomesta ja muualtakin. Gotlannissa ja Öölannissa jauhoesikko on melko tavallinen.
Elinympäristö

Jauhoesikko kasvaa kosteilla kalkkipitoisilla niityillä sekä letoilla, laitumilla ja rannoilla.
Aiheesta muualla

Pohjolan kasvien pauloissa: Primula farinosa – jauhoesikko
Flora of China: Primula farinosa (englanniksi)
Pherobase: Floral volatiles of Primula farinosa (englanniksi)
Joachim Björklund

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. maaliskuuta 1971 (ikä 53)
Syntymäpaikka: Växjö
Pelipaikka: keskuspuolustaja
Pituus: 184 cm
Seura
Seura: Hammarby
Tehtävä: apuvalmentaja
Seurat
| Vuodet | Seura | O | (M) |
| 1988–1989 | Öster | 6 | (0) |
| 1990–1992 | Brann | 56 | (0) |
| 1993–1995 | IFK Göteborg | 47 | (0) |
| 1995–1996 | Vicenza | 33 | (0) |
| 1996–1998 | Rangers | 59 | (0) |
| 1998–2001 | Valencia | 57 | (1) |
| 2001–2002 | Venezia | 18 | (0) |
| 2002–2004 | Sunderland | 59 | (0) |
| 2004–2005 | Wolverhampton Wanderers | 3 | (0) |
| Yhteensä | Yhteensä | 338 | (1) |
Maajoukkue
| 1991–2000 | Ruotsi | 75 | (0) |
Valmennusura
2018–: Hammarby (apuvalm.)
 Seurajoukkueuran tilastot kattavat vain kansalliset sarjat.
| Mitalit> Maa:   Ruotsi.Miesten jalkapallo.MM-kilpailut  | Mitalit> Maa:   Ruotsi.Miesten jalkapallo.MM-kilpailut  | Mitalit> Maa:   Ruotsi.Miesten jalkapallo.MM-kilpailut  | Maa:   Ruotsi> Miesten jalkapallo. |
| --- | --- | --- | --- |
|  Pronssia | Yhdysvallat 1994 |  |  |
Joachim Björklund (s. 15. maaliskuuta 1971 Växjö, Ruotsi) on ruotsalainen jalkapalloilija. Pelipaikaltaan hän oli keskuspuolustaja. Hän pelasi Ruotsin maajoukkueessa 75 ottelua vuosina 1991–2000.
Johnny Messner

Johnny Messner (s. 11. huhtikuuta 1970 Syracuse, New York, Yhdysvallat) on yhdysvaltalainen näyttelijä, joka on esiintynyt monissa elokuvissa ja televisiosarjoissa. Hän esiintyi sarjan O.C. toisella tuotantokaudella ja vieraili CSI:n toisessa jaksossa. Hän myös näytteli etsivä Jack Halea rikosdraamassa Pahuuden jäljillä (Killer Instinct) ja Bill Johnsonia 2004 valmistuneessa elokuvassa Anacondas: The Hunt for the Blood Orchid. Hän esitti myös entistä FBI-agenttia Burke Wyattia 2008 julkaistussa elokuvassa Ring of Death. Hän on esiintynyt myös lukuisissa muissa sarjoissa ja elokuvissa.
Aiheesta muualla

Johnny Messner Internet Movie Databasessa. (englanniksi)
Johnny Messner Elonetissä.
Johann Georg Faust

Johann Georg Faust (1480 – noin 1540) oli saksalainen okkultisti, alkemisti ja astrologi. Hänen elämänsä toimi mahdollisesti pohjana legendalle Faustista, sielunsa paholaiselle myyneestä oppineesta miehestä. Myöhemmin kirjoitetut Christopher Marlowen ja Johann Wolfgang von Goethen kuuluisat fiktiiviset teokset perustuvat samaan tarinaan.
Tiedot historiallisen Johann Faustin elämästä ovat epävarmoja. Hän oletettavasti syntyi vuonna 1480 Knittlingenissa ja opiskeli Heidelbergin yliopistossa. 1500-luvun alkupuolella hän harjoitti astrologiaa, alkemiaa, lääkintää ja taikuutta eri puolilla eteläistä Saksaa. Faust kuoli noin 1540 Staufen im Breisgaun kaupungissa.
Aiheesta muualla

Kuvia tai muita tiedostoja aiheesta Johann Georg Faust Wikimedia Commonsissa
Jon Rahm

Jon Rahm vuonna 2019.
Jon Rahm Rodríguez (s. 10. marraskuuta 1994 Barrika) on espanjalainen golfaaja. Hän on voittanut Yhdysvaltain avoimen turnauksen vuonna 2021 ja Masters-turnauksen vuonna 2023. Hän on voittanut PGA-kiertueella heinäkuun 2024 loppuun mennessä 11 kilpailua. Hän on edustanut Eurooppaa Ryder Cupissa vuosina 2018, 2021 ja 2023. Rahm nousi maailmanlistan ykköseksi ensimmäisen kerran heinäkuussa 2020. Hän oli rankingin kärjessä 36 peräkkäistä viikkoa heinäkuusta 2021 maaliskuuhun 2022. Kaikkiaan hän on ollut rankingykkösenä 52 viikkoa.
Kaitajärvi (Jyväskylä, Korpilahden kirkonkylä)

| Kaitajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°00′43″N, 25°30′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Lautakkojärveen 
Järvinumero:  14.221.1.182
Mittaustietoja
Pinnankorkeus:  140,7 m  
Pituus:  700 m  
Leveys:  120 m  
Rantaviiva:  1,558 km  
Pinta-ala:  4,364 ha  
Saaria:  ei saaria 
 fiKaitajärvi 
Kaitajärvi  on Keski-Suomessa Jyväskylässä Korpilahden kirkonkylän lähellä sijaitseva järvi.
Maantietoa

Järven pinta-ala on 4,4 hehtaaria, se on 700 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 140,7 metriä mpy.
Jalkapallon Suomensarjan kausi 1948

| Suomensarjan kausi 1948 |
| --- | --- |
Joukkueiden määrä:  31
Nousseet joukkueet:  Ilves-Kissat ja KuPS
Pudonneet joukkueet:  15
Ylempi sarjataso:  Mestaruussarja
Alempi sarjataso:  Maakuntasarja (SPL) Liittosarja (TUL)
  ← 1947-1948 :  1949 → 
Suomensarjan kausi 1948 oli 17. kerta kun pelattiin 1930 Suomessa alkanutta toiseksi ylintä sarjatasoa. 1948 oli ensimmäinen kausi kyseisellä sarjatasolla vuoden 1944 jälkeen, jolloin Palloliiton ja Työväen Urheiluliiton joukkueet pelasivat yhteisissä sarjoissa. Sarjaan osallistui 16 joukkuetta kummastakin liitosta. Vaasan Työväen Palloilijat (TUL) kuitenkin luopui sarjasta (pohjoislohko). Lohkovoittajat nousivat seuraavaksi kaudeksi mestaruussarjaan ja lohkojen 8 (7 pohjoisesta) viimeistä putosivat liittojensa maakuntasarjaan.
Suomensarjan sarjataulukot

joukkueet, taulukot
Suomensarjan sarjataulukot > Etelälohko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | IKissat (Ilves-Kissat) | 15 | 13 | 0 | 2 | 81 | 24 | 26 |
| 2 | TPK (Turun Pallokerho) | 15 | 13 | 0 | 2 | 71 | 15 | 26 |
| 3 | Haka (Valkeakosken Haka) | 15 | 12 | 2 | 1 | 69 | 18 | 26 |
| 4 | EIF (Ekenäs I.F.) | 15 | 9 | 3 | 3 | 52 | 41 | 21 |
| 5 | Jäntevä (U. K. Jäntevä, Kotka) | 15 | 9 | 2 | 4 | 49 | 17 | 20 |
| 6 | TuPy (Turun Pyrkivä) (TUL) | 15 | 9 | 1 | 5 | 37 | 23 | 19 |
| 7 | KaPS (Kallion Palloseura) | 15 | 6 | 3 | 6 | 39 | 42 | 15 |
| 8 | KoRe (Kotkan Reipas) (TUL) | 15 | 6 | 2 | 7 | 31 | 38 | 14 |
| 9 | TuTe (Turun Teräs) (TUL) | 15 | 6 | 1 | 8 | 23 | 37 | 13 |
| 10 | HIK (I.K. Hangö) | 15 | 4 | 4 | 7 | 36 | 45 | 12 |
| 11 | HAIK (Hangö A.I.K.) (TUL) | 15 | 5 | 2 | 8 | 30 | 63 | 12 |
| 12 | Jyry (Helsingin Jyry) (TUL) | 15 | 4 | 2 | 9 | 36 | 54 | 10 |
| 13 | ValKP (Valkeakosken Kosken-Pojat) (TUL) | 15 | 4 | 1 | 10 | 26 | 65 | 9 |
| 14 | PIF (Pargas I.F.) | 15 | 2 | 3 | 10 | 15 | 42 | 7 |
| 15 | PoV (Porvoon Veikot) (TUL) | 15 | 2 | 1 | 12 | 26 | 67 | 5 |
| 16 | TuKT (Turun Kisa-Toverit) (TUL) | 15 | 1 | 3 | 11 | 20 | 50 | 5 |
Suomensarjan sarjataulukot > Pohjoislohko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | KuPS (Kuopion Palloseura) | 14 | 12 | 0 | 2 | 36 | 16 | 24 |
| 2 | KaPa (Kajaanin Palloilijat) | 14 | 10 | 2 | 2 | 40 | 22 | 22 |
| 3 | RU-38 (Rosenlewin Urheilijat-38) | 14 | 11 | 0 | 3 | 38 | 24 | 22 |
| 4 | GBK (Gamlakarleby B.K.) | 14 | 9 | 1 | 4 | 49 | 25 | 19 |
| 5 | KPT (Kuopion Pallotoverit) | 14 | 8 | 3 | 3 | 33 | 13 | 19 |
| 6 | KPV (Kokkolan Palloveikot) | 14 | 8 | 2 | 4 | 51 | 28 | 18 |
| 7 | PoPa (Porin Palloilijat) | 14 | 8 | 0 | 6 | 32 | 19 | 16 |
| 8 | TKT (Tampereen Kisa-Toverit) (TUL) | 14 | 7 | 1 | 6 | 38 | 46 | 15 |
| 9 | VPV (Vaasan Pallo-Veikot) | 14 | 6 | 1 | 7 | 28 | 28 | 13 |
| 10 | PPT (Porin Pallo-Toverit) (TUL) | 14 | 5 | 2 | 7 | 41 | 46 | 12 |
| 11 | TPV (Tampereen Palloveikot) (TUL) | 14 | 4 | 1 | 9 | 27 | 36 | 9 |
| 12 | JBK (Jakobstads Bollklubb) (TUL) | 14 | 3 | 1 | 10 | 35 | 50 | 7 |
| 13 | Into (Pietarsaaren Into) (TUL) | 14 | 3 | 0 | 11 | 22 | 46 | 6 |
| 14 | KuE (Kuopion Elo) (TUL) | 14 | 3 | 0 | 11 | 20 | 57 | 6 |
| 15 | VarTP (Varkauden Työväen Palloilijat) (TUL) | 14 | 1 | 0 | 13 | 8 | 42 | 2 |
VaaTP (Vaasan Työväen Palloilijat) luopui
Aiheesta muualla

Ottelutulokset (Arkistoitu – Internet Archive) SPL toimintakertomus s. 36-37
Jason Mitchell

| Jason Mitchell |
| --- | --- |
 Mitchell San Diegon Comic-Conissa vuonna 2016.
Henkilötiedot
Syntynyt: 5. tammikuuta 1987 (ikä 37) New Orleans, Louisiana, Yhdysvallat
Ammatti:  näyttelijä
Näyttelijä
Aktiivisena:  2011–
Merkittävät roolit:   Straight Outta Compton  Mudbound  Kong: Pääkallosaari 
Aiheesta muualla
IMDb 
Elonet
Jason Mitchell (s. 5. tammikuuta 1987, New Orleans, Louisiana) on yhdysvaltalainen näyttelijä. Mitchellin tunnetuin rooli lienee Eric "Eazy-E" Wrightin rooli elokuvassa Straight Outta Compton (2015). Mitchell on myös tunnettu rooleistaan elokuvissa Kong: Pääkallosaari  (2017), Mudbound (2017), Detroit (2017) ja The Mustang (2019).
Yksityiselämä

Huhtikuussa 2020 Mitchell pidätettiin Mississippissä epäiltynä aseiden ja huumeiden hallussapidosta. Häntä vastaan nostettiin syyte kahden tuliaseen hallussapidosta (AK-47-rynnäkkökivääri ja Glock 19 -pistooli), sekä kahdesta eri huumerikkomuksesta. Hänellä oli autossaan noin kilo marijuanaa ja 1 300 MDMA-pilleriä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2011 | Texas Killing Fields | Texas Killing Fields | 7-Elevenin työntekijä |
| 2012 | Contraband | Contraband | Walter |
2012: 
| Dragon Eyes | Dragon Eyes | J-Dog |  |
| 2013 | Broken City | Broken City |  |
| 2015 | Straight Outta Compton | Straight Outta Compton | Eazy-E |
| 2016 | Keanu | Keanu | Bud |
| 2016 | Vincent N Roxxy | Vincent N Roxxy | Cordell |
| 2016 | Barry | Barry | PJ |
| 2017 | Mudbound | Mudbound | Ronsel Jackson |
| 2017 | Kong: Pääkallosaari | Kong: Skull Island | Glenn Mills |
| 2017 | The Disaster Artist | The Disaster Artist | Nate |
| 2017 | Detroit | Detroit | Carl Cooper |
| 2018 | Tyrel | Tyrel | Tyler |
| 2018 | Superfly | Superfly | Eddie |
| 2019 | The Mustang | The Mustang | Henry |
| 2020 | Zola | Zola | Mitch |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli |
| --- | --- | --- | --- |
| 2015 | Rikoksista pahin | Major Crimes | Twizz |
| 2017–2018 | Freedom Fighters: The Ray | Freedom Fighters: The Ray | John Trujillo / Black Condor (ääni) |
| 2018–2019 | The Chi | The Chi | Brandon Johnson |
| 2018 | Philip K. Dick's Electric Dreams | Philip K. Dick's Electric Dreams | Lenny |
| 2018 | Forever | Forever | Andre |
Aiheesta muualla

Jason Mitchell Internet Movie Databasessa. (englanniksi)
Jordan Bikov

| Mitalit | Mitalit | Mitalit |  |
| --- | --- | --- | --- |
|  Jordan Bikov postimerkissä |  Jordan Bikov postimerkissä |  Jordan Bikov postimerkissä |  |
Maa:   Bulgaria
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | München 1972 | 75 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Constanţa 1972 | 75 kg |  |
|  Hopeaa | Madrid 1973 | 75 kg |  |
Jordan Bikov (bulg. Йордан Биков, s. 17. lokakuuta 1950) on bulgarialainen painonnoston olympiavoittaja. Hän voitti kultaa Münchenin olympialaisissa 1972 alle 75-kiloisten sarjassa uudella yhteistuloksen maailmanennätyksellä 485 kg. Kilpailulla oli myös maailmanmestaruuskilpailun arvo. EM-kilpailuissa hän saavutti keskisarjassa kultaa 1972 ja hopeaa 1973.
Jon Poulsen

| Henkilötiedot |
| --- | --- | --- | --- |
Syntymäaika: 13. maaliskuuta 1981 (ikä 43)
Syntymäpaikka: Helsinki, Suomi
Pelipaikka: hyökkääjä
Pituus: 189 cm
Junioriseurat
1991–2001: HJK
Seurat
| Vuodet | Seura | O | (M) |
| 1999–2001 | KäPa | 40 | (16) |
| 2001–2004 | HJK | 31 | (6) |
| 2001 | → HIK (laina) | 14 | (7) |
| 2002 | → Viikingit (laina) | 2 | (0) |
| 2002 | → Jazz (laina) | 6 | (0) |
| 2003 | → KooTeePee (laina) | 10 | (2) |
| 2004 | → Klubi 04 | 2 | (0) |
| 2005 | Allianssi | 21 | (6) |
| 2006 | VPS | 2 | (0) |
| 2006 | → Kiisto (laina) | 1 | (0) |
| 2006 | FC Hämeenlinna | 17 | (6) |
| 2007–2009 | GrIFK | 52 | (15) |
| 2010–2011 | Gnistan | 33 | (4) |
| Yhteensä | Yhteensä | 231 | (62) |
Maajoukkue
| 1997 | Suomi U16 | 5 | (0) |
| 1998 | Suomi U17 | 8 | (0) |
| 1999 | Suomi U18 | 10 | (2) |
 Seurajoukkueuran tilastot kattavat vain kansalliset sarjat.
Jon Poulsen (s. 13. maaliskuuta 1981 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.
Poulsen oli Helsingin Jalkapalloklubin kasvatti. Euroopan kentillä hän on muun muassa tehnyt kaksi maalia UEFA Cupin karsinnoissa AC Allianssin aikana. Poulsen on pelannut 23 poikien maaottelua. Hänellä on myös tilillään kaksi Suomen mestaruutta. Hän on toiminut uransa jälkeen IF Gnistanin valmennuspäällikkönä.
Josh Hill

Joshua Hill (s. 9. tammikuuta, 1991 Surrey) on brittiläinen entinen moottoriurheilija. Hän on Formula 1 -sarjan 1996 maailmanmestarin Damon Hillin poika ja kaksinkertaisen maailmanmestarin Graham Hillin pojanpoika.
Hän on kilpaillut muun muassa Formula Ford- ja Toyota Racing Series -sarjoissa. Hän kilpaili vuonna 2011 Englannin Formula Renault -sarjassa ja sijoittui sarjan seitsemänneksi. Vuonna 2012 Hill ajoi Formula Renault NEC -sarjassa sijoittuen loppupisteissä kolmanneksi. Vuonna 2013 Hill kilpaili Euroopan Formula 3 -sarjassa. Myöhemmin kesällä hän ilmoitti lopettavansa kilpauransa.
Jordan Burroughs

| Mitalit | Mitalit | Mitalit |  |
| --- | --- | --- | --- |
|  Jordan Burroughs |  Jordan Burroughs |  Jordan Burroughs |  |
Maa:  Yhdysvallat
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 74 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Istanbul 2011 | 74 kg |  |
|  Kultaa | Budapest 2013 | 74 kg |  |
|  Kultaa | Las Vegas 2015 | 74 kg |  |
|  Kultaa | Pariisi 2017 | 74 kg |  |
|  Kultaa | Oslo 2021 | 79 kg |  |
|  Kultaa | Belgrad 2022 | 79 kg |  |
|  Pronssia | Taškent 2014 | 74 kg |  |
|  Pronssia | Budapest 2018 | 74 kg |  |
|  Pronssia | Nur-Sultan 2019 | 74 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | 74 kg |  |
|  Kultaa | Toronto 2015 | 74 kg |  |
|  Kultaa | Lima 2019 | 74 kg |  |
| Pan-Amerikan mestaruuskilpailut  | Pan-Amerikan mestaruuskilpailut  | Pan-Amerikan mestaruuskilpailut  |  |
|  Kultaa | México 2014 | 74 kg |  |
|  Kultaa | Frisco 2016 | 74 kg |  |
|  Kultaa | Buenos Aires 2019 | 74 kg |  |
|  Kultaa | Ottawa 2020 | 74 kg |  |
|  Kultaa | Acapulco 2022 | 79 kg |  |
Jordan Ernest Burroughs (s. 8. heinäkuuta 1988 Camden, New Jersey) on yhdysvaltalainen vapaapainija,  olympiavoittaja ja kuusinkertainen maailmanmestari. 178 senttimetriä pitkä ja 74 kilogrammaa painava Burroghs edustaa Sunkist Kids Wrestling Clubia ja kilpailee 74-kiloisten sarjassa.
Burroughs saavutti olympiakultaa 74-kiloisista vuoden 2012 kesäolympialaisista Lontoosta. MM-kilpailuista hän on saavuttanut kuusi kultaa: 74 kg:n sarjasta vuosilta 2011, 2013, 2015 ja 2017 sekä 79-kiloisista 2021 ja 2022 . Lisäksi hän on saanut 74-kiloisista MM-pronssia vuosilta 2014, 2018 ja 2019. Pan-Amerikan kisoista Burroughs voitti kultaa 74-kiloisista vuonna 2011 Guadalajarasta, 2015 Torontosta ja 2019 Limasta. Hän voitti saman painoluokan Pan-Amerikan-mestaruuden 2014, 2016, 2019 ja 2020 sekä 79 kg:n sarjassa 2022.
Joachim Ruhuna

Joachim Ruhuna (27. lokakuuta 1933 – 9. syyskuuta 1996) oli burundilainen roomalaiskatolinen arkkipiispa. Hänet vihittiin papiksi 18. syyskuuta 1962 ja nimitettiin Ruyigin hiippakunnan piispaksi 13. huhtikuuta 1973. Piispaksi vihkiminen seurasi 25. heinäkuuta. Pääkonsekraattorina toimi André Makarakiza, jota avustivat Michel Ntuyahaga ja Stanislas Kaburungu.
Ruhuna sai 28. maaliskuuta 1980 nimityksen Gitegan arkkihiippakunnan koadjuuttoriarkkipiispaksi, ja 6. marraskuuta 1982 hänestä tuli sen arkkipiispa, jona hän toimi loppuelämänsä ajan. Hän kuului tutsivähemmistöön ja kuoli murhan uhrina.
Joachim Raff

Joachim Raff
Joseph Joachim Raff (27. toukokuuta 1822 – 24. kesäkuuta 1882) oli saksalainen säveltäjä. Hän oli romantiikan aikana hyvin menestynyt siitä huolimatta, että oli suurimmilta osin itseoppinut.
Raff syntyi Lachenissa Sveitsissä.
Raff lähetti pianosävellyksiään Felix Mendelssohn-Bartholdylle, joka suositteli niitä Breitkopf & Härtelille. Teosten saamat hyvät arvostelut olivat lähtölaukaus Raffin taiteelliselle uralle, joka tuotti muun muassa useita sinfonioita, kamarimusiikkia ja oopperaa.
Raff toimi sävellystyönsä lomassa opettajana; hänen opiskelijoistaan tunnetuimpia oli yhdysvaltalainen Edward MacDowell. Hän kuoli Frankfurtissa 60-vuotiaana.
Joachim Ramoser

| Joachim Ramoser |
| --- | --- |

Henkilötiedot
Syntynyt: 22. helmikuuta 1995 Bolzano, Italia
Kansalaisuus:   Italia
Jääkiekkoilija
Pelipaikka:  hyökkääjä
Maila:  oikea
Pituus:  178 cm
Paino:  88 kg
Pelaajaura
Pääsarjaura:  2014–
Aik. seurat:  EHC München (DEL) HC Bolzano (EBEL) ERC Ingolstadt (DEL) Nürnberg Ice Tigers (DEL)
Joachim Ramoser (s. 22. helmikuuta 1995 Bolzano, Italia) on italialainen jääkiekkoilija. Ramoser laukoo oikealta. Hän on pelannut ammattilaistasolla vuodesta 2014 lähtien. Ramoser on pelannut myös EBEL-liigaa sekä edustanut Italian maajoukkuetta.
Jon Polito

Jon Polito (29. joulukuuta 1950 – 1. syyskuuta 2016 Los Angeles, Kalifornia, Yhdysvallat) oli yhdysvaltalainen näyttelijä. Hän oli tuottelias niin elokuvissa kuin televisiossa ja teatterissakin Hän esiintyi yli sadassa TV-sarjassa ja elokuvassa. Parhaiten hänet muistetaan Coenin veljesten elokuvista, kuten Big Lebowskista (1998). Polito menehtyi Los Angelesissa City of Hopen sairaalassa sairastettuaan pitkään melanoomaa, joka diagnosoitiin jo vuonna 2008.
Polito syntyi Philadelphiassa ja opiskeli Villanovan yliopistossa. Hän oli avoimesti homoseksuaali ja eli yhdessä näyttelijä Darryl Armbrusterin kanssa yli kymmenen vuotta.
Aiheesta muualla

Jon Polito Internet Movie Databasessa. (englanniksi)